เรื่องร้องเรียน: ปัญหาสุนัขจรจัดในซอยอ่อนนุช 62 บริเวณแยกแรก จากถนนหลัก จะมีหมาจรสีขาว อาศัยอยู่ตามบริษัทบริเวณใกล้สี่แยกแรก นับจากเข้าซอยมาในถนนหลัก ชอบไล่กัดคนที่สัญจรไป-มาในซอย ทำให้เกิดอันตรายต่อผู้คน เสี่ยงต่อการเกิดอุบัติเหตุ  และมีคนโดนกัดหลายรายแล้ว ซึ่งได้พยายามร้องเรียน / ติดต่อ จนท เขต สวนหลวงเพื่อให้ทราบถึงปัญหาใช้เวลากว่า 2 เดือนแล้ว  แต่วันนี้ 10/7  จนท โทรติดต่อกลับมา และได้แจ้งว่าไม่สามารถมาจับไปได้ แต่พรุ่งนี้จะมี จนท เข้ามาเพื่อจับไปทำหมัน หรือ ฉีดวัคซีน แล้วก็จะนำกลับมาปล่อยที่จุดเดิม  นั่นหมายถึงปัญหาเดิมๆ ก็จะเกิดขึ้นอีกค่ะ  หลายๆคนพยายามแก้ปัญหาโดยหากโดนน้องไล่ก็จะให้ขนม หรือ ของกิน ทำให้เกิดความคุ้นเคย และเขาจะไม่ไล่กัด แต่มันก็เป็นการปัญหาเฉพาะหน้าแค่นั้น ไม่ใช่การแก้ปัญหาอย่างถาวร รบกวนช่วยจัดการให้ด้วยนะคะ
การดำเนินการของเจ้าหน้าที่: สำนักงานเขตสวนหลวง โดยเจ้าหน้าที่ฝ่ายสิ่งแวดล้อมและสุขาภิบาล และคณะกรรมการพิจารณาแก้ไขปัญหาสุนัขจรจัดในเขตกรุงเทพมหานคร และศูนย์พักพิงสุนัขจรจัดกรุงเทพมหานคร (ประเวศ) ลงพื้นที่ตรวจสอบและหาแนวทางร่วมกันเพื่อแก้ไขเรื่องดังกล่าวแล้ว
ความเห็นของผู้แจ้ง: ขอบคุณสำหรับการเร่งเข้ามาแก้ปัญหานะคะ สิ่งที่ต้องการทราบต่อคือ จนท มีการจัดการกับน้องยังไงต่อคะ ? เพราะเท่าทึ่ทราบเรื่องมาคือสถานกักกันสุนัขที่ประเวศ บรรยากาศ สิ่งแวดล้อม ไม่ดี แออัด พอจะมีวิธีการช่วยน้องอย่างไรได้บ้างคะ?
พื้นที่: แขวงสวนหลวง เขตสวนหลวง กรุงเทพมหานคร